પાકિસ્તાનને લઈને ભવિષ્યની નીતિ અંગે વાતચીત કરતાં ડોભાલે જણાવ્યું હતું કે જ્યાં સુધી પાકિસ્તાન પઠાણકોટના અપરાધીઓ સામે કડક કાર્યવાહી નહીં કરે અને ભારતને તેની કાર્યવાહીથી સંતોષ નહીં થાય ત્યાં સુધી ભારત કોઈ શાંતિ વાર્તા કરશે નહીં. જોકે પાછળથી આ વાતને રદિયો આપ્યો હતો. આમ હવે ભારત અને પાકિસ્તાન વચ્ચેની વાતચીતના મામલે મોદી સરકારની રાજદ્વારી મુત્સદ્દીગીરીની કસોટી થશે. આ અંગે રાષ્ટ્રીય સુરક્ષા સલાહકાર અને વડા પ્રધાન મોદીએ કોઇ એવો નક્કર નિર્ણય લેવો પડશે કે જેના પગલે ફરી વિવાદ છેડાય નહીં.